open-index/open-wikipedia-markdown huggingface dataset:
Ã

**Ã** og **ã** (*[[A]]* med tilde) er den andre bokstaven i alfabetet som brukes for å skrive guaraní, den tredje i det kasjubiske alfabetet, og den andre bokstaven i det arumenske. I guaraní og kasjubisk markerer tilden nasal uttale av a-en (/ã/), mens på arumensk markerer bokstaven lyden /ə/.

En del andre språk bruker også bokstaven ã, men den anses da ikke for å være en egen bokstav, men en annen variant av bokstaven a. På portugisisk markerer tilden nasal uttale av a-en, men på vietnamesisk indikerer den brytende-stigende tone. 

I Unicode kodes ã som U+00C3 (&#XC3;) og U+00E3 (&#XE3;).
Roland W. Burris

**Roland Wallace Burris **(født 3. august 1937 i Centralia i Illinois i USA) er en amerikansk politiker som senator for delstaten Illinois. Han var *[[comptroller]]* i delstaten fra 1979 til 1991, og så statsadvokat i delstaten fra 1991 til 1995. 

Den 30. desember 2008 ble han nominert av delstatens guvernør Rod Blagojevich til det senatssetet som var blitt ledig i og med senator Barack Obamas valg til president. Avgjørelsen var svært kontroversiell fordi Blagojevich ble arrestert på grunn av korrupsjonsanklager; han ønsket å selge senatsetet. Nominasjonen av Burris kom mens Blagojevich var løslatt mot kausjon. Ettersom denne nominasjonen så måtte gjennom en politisk prosess både i Illinois og Washington D.C., var det i lys av de da pågående etterforskningene mot Blagojevich usikkert om Burris faktisk ville ende opp i Senatet. 

15. januar, tolv dager etter at de andre senatorene ble tatt i ed, ble også Burris til slutt tatt i ed av visepresident Dick Cheney og dermed senator også i gavnet. 

En meningsmåling gjennomført i mai 2009 sa at bare 17% mente Burris gjorde en god jobb, mens 62% mente han gjorde en dårlig jobb. Det første kvartalet i 2009 hadde han samlet inn 845 dollar til sin gjenvalgskampanje mens han hadde 111&nbsp;032 dollar i gjeld. 

10. juli 2009 gjorde han det klart at han ikke stilte til gjenvalg i 2010.
## Referanser


## Eksterne lenker
*
Type 83 (motorvogn)

**NSB type 83** er en type forbrenningsmotorvogner som Norges Statsbaner hadde i drift fra 1932 til 1963. Tre vogner ble bygget av Skabo jernbanevognfabrik. Hver vogn hadde to bensinmotorer fra Deutsche Werke. De ble senere erstattet av dieselmotorer fra amerikanske Hercules Engine Company. Kraftoverføringen var mekanisk. 

Motorvognene ble brukt på Vossebanen inntil elektrifiseringen i 1954. De ble da flyttet til Skreiabanen. En vogn ble i 1957–1961 også brukt mellom Voss stasjon og Myrdal stasjon. Samtlige vogner ble tatt ut av tjeneste i 1963 da passasjertrafikken på Skreiabanen opphørte.

## Referanser


## Litteratur
*
*Sveia, Hans-Ole (1992). Artikkel i På Sporet nr. 71: *Type 83 De norske T.A.G.-motorvognene*. ISSN 0801-1729.

## Eksterne lenker
* Type 83  – NJK Materielldatabasen
* Type 83 – Jernbane.net
Said Belqola

**Said Belqola** (arabisk: ; født 30. august 1956, død 15. juni 2002), var en fotballdommer fra Tiflet i Marokko. Han ble den første dommeren fra Afrika som dømte en finale i verdensmesterskapet i fotball da han dømte  mot  i finalen i 1998 i Frankrike. 

Belqola ble oppnevnt som FIFA-dommer i 1993 og dømte blant annet i den afrikanske nasjons-cupen i 1996 og i 1998. Honoraret for å dømme finalen i VM i 1998 ga han til veldedige organisasjoner i hans hjemby, Tiflet. Han arbeidet som toller i byen Fès. 

Belqola døde 15. juni 2002 etter lang tids kamp mot kreft. Han er begravet i Tiflet.   

## Se også
* Liste over fotballdommere som har dømt VM-finalen

## Referanser


## Eksterne lenker
*
Ỹ

**Ỹ** og **ỹ** (*[[Y]]* med tilde) er den 32. og nest-siste bokstaven i alfabetet som brukes for å skrive guaraní. Tilden markerer nasal uttale av *y*-en, som representerer lyden /ɨ/. Klassisk tupi har en rettskriving som minner om den til guaraní og bruker òg denne bokstaven. Bokstaven brukes også på vietnamesisk, men der som en annen utgave av bokstaven *y*: Tilden er et tonemerke og indikerer brytende-stigende tone.

I Unicode kodes *ỹ* som U+1EF8 (&#X1EF8;) og U+1EF9 (&#X1EF9;).
Epifanio González

**Epifanio González Chaves** (født 19. januar 1958) er en tidligere fotballdommer fra Paraguay. Han dømte bronsefinalen under verdensmesterskapet i fotball i Frankrike i 1998 mellom  og .

## Referanser


## Eksterne lenker
* Profil worldfootball.net
Ṋ

**Ṋ** og **ṋ** (*[[N]]* med cirkumfleks under) er den 15. bokstaven, mellom n og ṅ, i det alfabetet som brukes for å skrive venda. Den representerer en dental alveolar nasal &ndash; (IPA: ) 

I Unicode kodes ṋ som U+1E4A (&#X1E4A;) og U+1E4B (&#X1E4B;).
Joël Quiniou

**Joël Quiniou** (født 11. juli 1950) er en tidligere fotballdommer fra Frankrike. Han har dømt kamper i tre VM-sluttspill, inkludert bronsefinalen i Italia i 1990 mellom  og . Han er den dommeren som har dømt flest kamper i VM-sluttspill (per 2006), med sju kamper totalt.

## Referanser


## Eksterne lenker
* Profil
Qp (bokstav)

**** – minuskel q og p sammenskrevet – er en ligatur som brukes blant annet i noen afrikanske språk for å representere en ustemt labiodental plosiv: .

I Unicode kodes den som U+0239 (), støtte eksisterer foreløpig kun for minuskelen; det finnes ingen majuskelform.
Db (bokstav)

**** – minuskel d og b sammenskrevet – er en ligatur som blant annet brukes på noen afrikanske språk for å representere en stemt labiodental plosiv: .

I Unicode kodes den som U+0238 (), støtte eksisterer foreløpig kun for minuskelen; det finnes ingen majuskelform.
Ken Dagnall

**Kenneth Dagnall** (1921–1995) var en fotballdommer fra Bolton i Lancashire i England. Han var en velansett dommer og dømte kamper i den engelske ligaen og var oppnevnt som FIFA-dommer. Han dømte bronsefinalen i VM i fotball i 1966 i England mellom  og . Det spekuleres i at han ville fått dømme finalen i 1966 dersom  hadde tapt sin semifinale. Senere i karrieren dømte han blant annet FA-cupfinalen i 1967.
 
## Referanser
Philipp Ma Qi

**Philioo Ma Qi** eller **Philippe Ma Ji** (født 7. oktober 1918, død 11. februar 1999) var katolsk biskop av Pingliang i provinsen Gansu i Folkerepublikken Kina.
## Liv og virke
### Pewat
Han ble presteviet den 29. juni 1947. Han ble generalvikar for Pingliang i 1951. 

Han var fengslet 1955-57, og igjen fra  1965 til han ble rehabilitert i desember 1979. 

Han gjorde evangeliseringsarbeid i området fra tidlig i 1980-årene. 
### Biskop av Oingliang
Ma Ji ble bispeviet den 15. mars 1987 som regjeringsanerkjent biskop av Pingliang, med biskop Zhang Wenbin av Dali som hovedkonsekrator. 

Allerede neste året, i et dokument av den 14. august 1988, erklærte han at han ikke lenger ville vite noe av den kinesiske patriotiske katolske forening. Han deltok ikke desto mindre i møter innen «den åpne kirke», og engasjerte seg der – for eksempel i 1989 – sterkt for krav om at det offentlige tilbakeleverte konfiskert kirkelig eiendom, krevde at biskoper og prester som hadde giftet seg skulle forlate sine poster, og gikk inn for en åpen anerkjennelse av pavens primat – også i praktisk og ikke bare i symbolsk forstand.

Han nøt stor støtte fra «undergrunnsbiskopene» i landet, samt også fra en del av de «åpne» biskoper.

Han foretok i 1999 også en hemmelig bispevielse av en «undergrunns»prest som ikke ville ha noe med «den åpne kirke å gjøre», Nicholas Han Jide.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Kardinal Antonio Riberi (1897-1967) *1934
* Kardinal Ignatius Pi Shushi (1897-1978) *1949
* Biskop Joseph Zong Huaide (1917-1997) *1958 
* Biskop Lawrence Zhang Wenbin  (1915-2002) *1981 
* Biskop *Philipp Ma Qi* (1918-1999) *1987

## Referanser
Xinshi (Baoding)

**Xinshi** (kinesisk: 新市区; pinyin: *Xīnshì Qū*) er et bydistrikt i byprefekturet Baoding i provinsen Hebei i Folkerepublikken Kina. 

Det har et areal på 75&nbsp;km² og teller 393&nbsp;351&nbsp;innbyggere (2000).

## Administrative enheter
Subdistrikter:
*Xuanfeng (先锋街道), Xinshichang (新市场街道), Dongfeng (东风街道), Sørlige Jianshe-gaten (建设南路街道), Nordlige Hancun-gaten (韩村北路街道)

Kommuner:
*Jiezhuang (颉庄乡), Fuchang (富昌乡), Hancun (韩村乡), Nanqi (南奇乡), Jiangcheng (江城乡), Damafang (大马坊乡)

## Eksterne lenker
* Infoside 
* Xinshi Qu
Ʊ

***' og ***' (latinsk ypsilon) er en bokstav som baserer seg på den greske bokstaven omega. Minuskelen brukes i det internasjonale fonetiske alfabetet for å representere en rundet, nesten-bakre nesten-trang vokal. Bokstaven, i begge sine former, brukes i noen afrikanske språk, med den samme verdien som i det internasjonale fonetiske alfabetet. 

I Unicode kodes den som U+01B1 (&#X01B1;) og U+028A (&#X028A;).
George Courtney

**George Courtney** (født 4. juni 1941) er en tidligere fotballdommer fra Spennymoor i County Durham i England. Han begynte sin karriere som dommer i 1961 da han startet å dømme lokale skolekamper. Kun 33 år gammel ble han i 1974 offisiell dommer for den engelske ligaen. I 1977 ble han FIFA-dommer etter bare tre sesonger som liga-dommer. Han dømte kamper på Wembley Stadium blant annet i 1979 (Charity Shield), FA-cupfinalen i 1980 og Ligacupfinalen i 1983.

I VM-sluttspillet i 1986 i Mexico dømte han bronsefinalen mellom  og . Ifølge aldersregelementet for toppdommere skulle han egentlig lagt opp i 1989, men ble gitt dispensasjon og kunne fortsette i tre år til. Dermed kunne han blant annet få dømme finalen i cupvinner-cupen i 1989 og i VM i Italia i 1990 og bli den eneste som har dømt to Ligacup-finaler med finalen i 1992 før han la opp.

Etter dommerkarrieren har han vært i styret i Middlesbrough, og er for tiden UEFA-delegat for rapportering av stadionsikkerhet.
 
## Referanser


## Litteratur
* Freddi, Cris (1998) The complete Book Of the World Cup, Collins Willow.
* Football League handbooks
* Rothmans Football Yearbooks
Jilu-mandarin

**Jilu-mandarin** (kinesisk: 冀鲁官话, pinyin: *Jìlǔguānhuà*) er en dialektgruppe innen språket mandarin. Ji-Lu-dialektene tales i provinsene Hebei og Shandong i Folkerepublikken Kina. Selv om dette er nær Beijing, lyder Ji-lu nokså forskjellig fra beijingdialekten, som er basis for standard mandarin, den normative variant av kinesisk språk. 

## Regionale dialekter innen Ji-Lu
Det er tre dialektgrupper, Bao&ndash;Tang, Shi&ndash;Ji, og Cang&ndash;Hui.
**Hebeidialektene* 河北话, som omfatter store deler av provinsen Hebei
***Baodingdialekten* 保定話
***Xingtaidialekten* 邢台话
***Shijiazhuangdialekten* 石家莊話
**Shandongmandarin* 山东话, som omfatter vestre og sentrale deler av provinsen Shandong
***Jinandialekten*
***Weihaidialekten*
**Tianjindialekten* 天津話

## Referanser
ʘ

**ʘ** (gjerne kalt «blink» eller *bull's eye*) er en bokstav som brukes i det latinske alfabetet for en bilabial klikk. Den brukes i det internasjonale fonetiske alfabetet med denne verdien. 

I Unicode kodes den som U+0298 (&#X298;).
ǁ

**ǁ** er en bokstav av det latinske alfabetet som markerer en lateral klikk. Den brukes i det internasjonale fonetiske alfabetet med denne verdien, samt en del afrikanske språk, der denne lyden inngår.

I Unicode kodes den som U+01C1 (&#X1C1;).
Chaonan

**Chaonan** (kinesisk: 潮南区; pinyin: *Cháonán Qū*) er et distrikt i byprefekturet Shantou i provinsen  Guangdong i Folkerepublikken Kina. 

Det har et areal på 596,42&nbsp;km² og teller ca. 1,18&nbsp;millioner innbyggere (2003).

## Eksterne lenker
* Lokalregjeringens side
Abraham Klein

**Abraham Klein (Avraham Klein)** (hebraisk:, født 29. mars1934) er en tidligere fotballdommer fra Israel. Han var en høyt respektert dommer i internasjonale oppgjør som FIFA-dommer fra slutten av 1960-tallet til 1982. Blant annet dømte han bronsefinalen i VM i Argentina i 1978 mellom  og . Han dømte i tre VM-sluttspill, i Mexico i 1970, Argentina i 1978 og i Spania i 1982.

## Referanser


## Kilder
* The Referees' Referee: (red. Klein med flere), utgitt av *Soccer for Americans*, 1995. ISBN 0-916802-26-4.
 
## Eksterne lenker
*
Dharma & Greg

***Dharma & Greg*** er en amerikansk romantisk komiserie som gikk på TV-kanalen ABC fra 1997 til 2002. Hovedrollene som Dharma og Greg ble spilt av henholdsvis Jenna Elfman og Thomas Gibson. Andre sentrale roller ble spilt av Susan Sullivan, Mitch Ryan, Mimi Kennedy og Alan Rachins. Serien ble skapt av Dottie Dartland og Chuck Lorre.

I 1998 vant serien en People's Choice Award for beste nykommer (sammen med komiserien *[[Veronica's Closet]]*).

I Norge gikk serien opprinnelig på TVNorge.

## Om serien
Den nyutdannede advokaten Greg møter Dharma, en frilynnet ung jente med helt motsatt bakgrunn en ham. Til tross for forskjellene reiser de til Reno etter sin første date for å gifte seg. Dette skaper konflikter mellom hans konservative og republikanske foreldre – og hennes hippie-foreldre. Mange pussige episoder oppstår i kulturkollisjonene.

### Priser
Jenna Elfman ble i 1999 tildelt en Golden Globe for sin rolle i serien. Hun ble også tildelt to TV Guide Award (1999 og 2000).

Dennis C. Brown ble tildelt tre BMI TV Music Award ved BMI Film & TV Awards for å ha komponert musikken til serien.

## I rollene

## Referanser


## Eksterne lenker
Antonio Garrido

**António José da Silva Garrido** (født 3. desember 1932 i Marinha Grande, død 10. september 2014 i Leiria) var en fotballdommer fra Portugal. Han dømte kamper i to VM-sluttspill, blant annet bronsefinalen i VM i Spania i 1982 mellom  og . Dessuten dømte han i EM-sluttspillet i 1980 og Europacup-finalen i 1980.

Garrido døde den 10. september 2014 i en alder av 81 år.

## Referanser


## Eksterne lenker
* Profil
Macau (andre betydninger)

**Macao** eller **Macau** kan vise til:

*Macao – en by i Kina
*Macau (Rio Grande do Norte) – en brasiliansk kommune i delstaten Rio Grande do Norte
Chen Yuancai

**Chen Yuancai** var en katolsk biskop i Folkerepublikken Kina, bispeviet uten pavelig mandat den 15. juni 1958 med biskop Francis Yi Xuanhua av Xiangyang i provinsen Hubei som hovedkonsekrator.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1901-1978) *1936
* Erkebiskop Giuseppe Ferruccio Maurizio Rosà, O.F.M. (1888-1961) *1946
* Biskop Joseph Li Taonan (Li Daonan) (1901-1978) *1951
* Biskop Francis Yi Xuanhua (1900-1974) *1952
* Biskop *Chen Yuancai* (?-?) *1958

## Referanser
Francis Wang Xueming

**Francis Wang Xueming** (født i 1910 i landsbyen Siaonoor i Dalad Qi i Indre Mongolia i Kina, død 10. februar 1997), hankineser, var katolsk erkebiskop av Suiyuan (Hohhot) i Indre Mongolia i Kina.

Wang ble presteviet i 1935. Pave Pius XII utnevnte ham til erkebiskop i 1951 og hans forgjenger,  erkebiskop Alois Morel av Suiyuan, ordinerte ham.

Han ble fengslet for sin tros skyld fra 1955 til 1957.

Under kulturrevolusjonen ble biskopen i 1966 sendt til reform ved arbeid-leir. Han bkle også, likesom mange andre kinesiske katolske geistlige og nonner, utsatt for et hardt press for å oppgi sølibatet. Mange gav etter for presset, noen for at understilte prester eller nonner ikke lenger skulle utsettes for mer forfølgelse. Noen av dem som gav etter, inngikk kun *pro forma* ekteskap, det vil si de i realiteten kun delte bosted, men uten seksuelt samkvem. Erkebiskop Wang var imidlertid blant de helt standhaftige som ikke engang inngik et slikt forhold, og fikk derfor et desto sterkere press.

Dette innebart at da myndighetene i 1980-årene tillot religionene å gjenoppta sin virksomhet, hadde han en bredere oppslutning blant de troende enn tidligere. 

Han fortsatte imidlertid som tilknyttet den kinesiske patriotiske katolske forening, og ble viseformann for den regjeringsapproberte katolske bispekonferanse i 1980. Han lot seg også utpeke til representant til det kinesiske folks politiske konsultative konferanse.

## Referanser
Hunderfossen kraftverk

**Hunderfossen** er en foss i Gudbrandsdalslågen i Fåberg i Innlandet. Fossen ligger mellom Fåberg (tettsted) og Granrudmoen (Øyer) i Gudbrandsdalen.

Gudbrandsdalslågen er oppdemmet ved fossen og vannet brukes i Hunderfossen kraftstasjon. Kraftverket utnytter et fall på 47 meter i fossen.

Nedslagsfeltet er på 11 429 km² og magasinkapasiteten er på 1 002 millioner m³.

Det er installert to kaplanturbiner hver på 58 MW. Midlere årsproduksjon er på ca 600 GWh.

Kraftverket eies av Hafslund Eco Vannkraft og Akershus Energi. Det startet produksjonen i 1963. Turbinene ble oppgradert i 2002.


Fil:Hunderfossen.jpg| Vann som strømmer igjennom en av slusene.
Fil:Hunderfossen kraftverk portal.JPG| Portal inn til maskinhallen.


## Referanser


## Kilder
* 
* NVE vannkraftdatabase
* Akershus Energi
* Informasjonsplakat ved kraftstasjonen.
* Hafslund E-CO

## Eksterne lenker
* Energisenteret
* Digitalt Museum: Utbygging av Hunderfossen kraftverk
Aurelio Angonese

**Aurelio Angonese** (født 16. april 1929) er en tidligere fotballdommer fra Italia. Han dømte under VM-sluttspillet i 1974 i Vest-Tyskland, blant annet bronsefinalen mellom  og . Han dømte også kamper under EM-sluttspillet i 1972.

## Referanser


## Kilder
* Profil

## Eksterne lenker
*
Anthony Tu Shihua

**Anthony Tu Shihua** (født 22. november 1919 i Mianyang i provinsen Hubei i Kina, død 4. januar 2017 i Beijing) var katolsk biskop av Hanyang i Hubei i Folkerepublikken Kina, og senere av Puqi også i Hubei, og viseformann for Den kinesiske patriotiske katolske forening.

## Liv og virke
### Bakgrunn
Anthony Tu Shihua kom fra en kinesisk katolsk familie. Han studerte ved presteseminaret i Hankou fra 1931 til 1943, og deretter i Beijing. Han ble presteviet i april 1944.

### Biskop uten pavelig mandat
Han ble bispeviet uten pavelig mandat 16. august 1959 biskop Joseph Li Daonan av Puqi som hovedkonsekrator. Han virket i flere år som biskop av Hanyang.

Hav var medlem av  Den kinesiske patriotiske katolske forenings stående komite i 1962. Etter at kirkelig virksomhet så smått ble tillatt gjenopptatt etter ødeleggelsene under kulturrevolusjonen (1966-76), var han gjort til viseformann for Den kinesiske patriotiske katolske forenings nasjonale komite i 1980, 1986, 1992 og 1998.

Han trakk seg tilbake fra embedet som biskop av Henyang og ble i 1983 rektor for det nyåpnede nasjonale presteseminar i Beijing.

Etter at han i 1991 ble avløst som rektor av biskop Joseph Zong Huaide forble han i Beijing der han utførte andre oppgaver knyttet til et teologisk studiesenter. Bispedømmet Hanyang eksisterte ikke lenger i Den kinesiske patriotiske katolske forenings øyne, idet det inngikk i det nye bispedømme Wuhan – resultat av en større bispedømmesammenslåing.

I 2001 ble han biskop av Puqi i Hubei.

Han var opptatt av filosofi og talte flere språk flytende, skrev artikler og oversatte bøker. Han hadde under sin ledelse av presteudannelse lagt vegt på å lære kandidatene å «være patriotiske og elske kirken».

Han var en hyppig bidragsyter til *Den katolske kirke i Kina*, et offisielt tidsskrift for de to regjeringsgodskjente katolske nasjonale styringsorganisasjoner. I tidsskriftets førsteutgave, som utkom i 1980, bidro biskop Tu med en artikkel med tittelen «Videreformidle Ånden i pakt med apostleenes trasisjonelle ånd, og styre den kinesiske katolske kirke uavhengig og automnomt» (ordbruk som i sin kontekst bekrefter dens atskillelse fra Pavestolens myndighetsutøvelse). Her drøftet han hvorden *Kommisjonen for katolske kirkelige anliggender* skulle arbeide. Dette var en kommisjon han var i ferd med å opprette.

Da han døde, var han fortsatt en av de biskoper som Pavestolen anså som illegitime. Flere andre biskoper i Kina var i denne kategort, men var i ettertid blitt anerkjent av paven. Ifølge medierapporter kan biskop Yu ha stått på listen over ulovlig ordinerte biskoper i Kina som pave Frans ville ta stilling til hvis omstendighetene skulle tilsi det.

## Referanser
Li Shengxue

**Li Shengxue** (kinesisk: 李圣学) var katolsk biskop i Folkerepublikken Kina. Han ble bispeviet uten pavelig mandat den 26. mars 1959, med biskop Alois Li Boyu som hovedkonsekrator.

## Referanser
Wolong

:*[[Wolong naturreservat]] ligger annetsteds i Kina.*
**Wolong** (kinesisk: 卧龙区; pinyin: *Wòlóng Qū*) er et bydistrikt i byprefekturet Nanyang i provinsen Henan i Folkerepublikken Kina. 

Det har et areal på 1.007 km² og talte i 2002 ca. 870.000 innbyggere.

## Eksterne lenker
* Lokalregjeringens side
Juan Gardeazabal

**Juan Garay Gardeázabal** (født 27. november 1933, død 1969), var en fotballdommer fra Bilbao i Spania. Han dømte en rekke internasjonale kamper på 50- og 1960-tallet. Blant annet ble han tidenes yngste dommer til å dømme en kamp i VM-sluttspillet, da han den 8. juni 1958 dømte gruppespillskampen mellom  og  bare 24 år og 193 dager gammel. Han dømte tilsammen sju kamper i tre VM-sluttspill, inkludert bronsefinalen i VM i Chile i 1962 mellom  og Jugoslavia.

## Referanser
Treviso (andre betydninger)

**Treviso** kan vise til:

*Treviso – en by i Italia
*Treviso FBC 1993 – en fotballklubb fra Treviso, Italia
*Treviso (Santa Catarina) – en brasiliansk kommune i delstaten Santa Catarina
Sertãozinho

**Sertãozinho** kan vise til:

*Sertãozinho (Paraíba) – en brasiliansk kommune i delstaten Paraíba
*Sertãozinho (São Paulo) – en brasiliansk kommune i delstaten São Paulo
Batavia (andre betydninger)

**Batavia** kan vise til:
*Et tidligere navn på Jakarta
*En by i New York, se Batavia (New York)
*Et bindemønster, se Veving
Paul Francis Zhang Mingqian

**Paul Francis Zhang Mingqian** (født 26. oktober 1917 i Jingmen i Hubei i Kina, død 24. juli 2005 i Yichang) var katolsk biskop av Yichang i Hubei i Folkerepublikken Kina.
## Liv og virke
### Prest
Han begynte i fransiskanernes juniorseminar i Hankou i 1938, da han var 21 år, og fortsatte på presteseminaret og ble presteviet i 1944. Så vendte han tilbake til bispedømmet Yichang. I 1947 åpnet han en klinikk mens han var sjelesørger i Jingmen. Under kommunistenes styre ble han satt til å arbeide i et sykehus i 1956, men kunne likevel gjøre noe prestearbeid i Jingmen.
### Biskop
Han ble bispeviet uten pavelig mandat 16. august 1959, med biskop Joseph Li Daonan av Puqi som hovedkonsekrator.

Under kulturrevolusjonen ble biskop Zhang satt til reform ved arbeid ved Første folkesykehus i  Yichang. Han kunne vende tilbake til kirkelig arbeid i 1978. Etter kulturrevolusjonen arbeidet han for å få tilbakelevert konfiskerte kirker fra myndighetene, og bygde dessuten mange nye kirker. Særlig vellykket var denne innsatsen i Shashi, som før var del av Yichang.

Han var legeutdannet, og opprettholdt sin legepraksis til 1982. Det han tjente, benyttet han til å understøtte presteutdanningen. Han bygde også et nonnekloster i 1987, og gav opplæring til mer enn ti nonner og 30 prester fra 1989 til 1995.
## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Serafino Vannutelli (1834-1915) *1869
* Kardinal Domenico Serafini (1852-1918) *1900
* Kardinal Pietro Fumasoni Biondi (1872-1960) *1916
* Erkebiskop Mario Zanin (1890-1958) *1934
* Kardinal Paul Yü Pin (Yu Bin) (1901-1978) *1936
* Erkebiskop Giuseppe Ferruccio Maurizio Rosà (1888-1961) *1946
* Biskop Joseph Li Taonan (Li Daonan) (1901-1978) *1951
* Biskop *Paul Francis Zhang Mingqian* (1917-2005) *1959

## Referanser
Antonio Sbardella

**Antonio Sbardella** (født 17. oktober 1925 i Palestrina, død 14. januar 2002 i Roma) var en fotballdommer fra Roma i Italia. Han ble kalt «den smilende dommeren». I 1959 dømte han sin første kamp i Serie A og var en populær dommer på 1960- og 1970-tallet. Han dømte også bronsefinalen i VM-sluttspillet i Mexico i 1970. Han var etter dommerkarrieren med i trener- og lederstaben i Serie A-klubben SS Lazio.

## Referanser


## Eksterne lenker
*
John Wang Qiwei

**John Wang Qiwei** (født 1921- ) var kinavalgt og -ordinert katolsk biskop av Baoding i provinsen Hebei i Folkerepublikken Kina. 

Han ble valgt til biskop av Baoding av den kinesiske patriotiske katolske forening i Hebei for å overta etter den arresterte og fengslede pavetro biskop Joseph Fan Xueyan. Bispevielsen, som ikke hadde pavelig mandat, ble utført den 20. juli 1958 med den nylig ordinerte kinautnevnte biskop Chang Shouyi av Xuanhua i Hebei som hovedkonsekrator.

Han ble i sin tur hovedkonsekrator av ytterligere tre biskoper som manglet pavelig mandat, alle den 9. oktober 1958 i Nancheng i provinsen Jiangxi:

#Hu Qinming, biskop av Nancheng i Jiangxi,
#Huang Shu, biskop av Yujiang i Jiangxi,
#Chen Duqing, biskop av Ganzhou i Jiangxi.
      
Biskop John Wang Qiwei inngikk senere ekteskap, og en gang etter 1981 trakk han seg tilbake fra bispeembedet og bosatte seg i Shijiazhuang.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Biskop Claudio Rangoni (1559-1621) *1593
*Erkebiskop Wawrzyniec Gembicki (1559-1624) *1601
*Erkebiskop Jan Wężyk (1575-1638) *1620
*Biskop Piotr Gembicki (1585-1657) *1637
*Biskop Jan Gembicki (1602-1675) *1653
*Biskop Bonawentura Dobrogost Madaliński (1623-1691) *1672
*Biskop Jan Małachowski (1623-1699) *1677
*Erkebiskop Stanisław Szembek (1651-1721) *1690
*Biskop Felicjan Konstanty Szaniawski (1668-1732) *1707
*Biskop Andrzej Stanisław Załuski (1695-1758) *1724
*Erkebiskop Adam Ignacy Komorowski (1699-1759) *1749
*Erkebiskop Władysław Aleksander Łubieński (1703-1767) *1758
*Biskop Andrzej Mikołaj Stanisław Kostka Młodziejewski (1717-1780) *1767
*Biskop Kasper Kazimierz Kolumna Cieciszowski (1745-1831) *1775
*Biskop Franciszek Borgiasz Mackiewicz (1756-1842) *1817
*Biskop Michał Piwnicki (1771-1855) *1827
*Erkebiskop Ignacy Ludwik Pawłowski (1776-1842) *1829
*Erkebiskop Kazimierz Roch Dmochowski (1780-1851) *1841
*Erkebiskop Wacław Żyliński (1803-1863) *1848
*Biskop Aleksander Kazimierz Bereśniewicz (1823-1907) *1859
*Biskop Szymon Marcin Kozłowski (1829-1899) *1883
*Biskop Mieczyslaw Leonard Pallulon (1834-1908) *1883
*Erkebiskop Bolesław Hieronim Kłopotowski (1848-1903) *1897
*Biskop Jerzy Józef Elizeusz Szembek (1851-1905) *1901
*Biskop Stanisław Kazimierz Zdzitowiecki (1854-1927) *1902
*Kardinal Aleksander Kakowski (1862-1938) *1913
*Pave Pius XI (1857-1939) *1919
*Biskop Joseph Cui Shouxun (1877-1953) *1933
*Biskop Francis Xavier Zhao Zhensheng (1894-1968) *1938
*Biskop *John Wang Qiwei* (1921-1997) *1958

## Referanser
SABA (tv-produsent)

**SABA** (Schwarzwälder Apparate Bau Anstalt, August Schwer Söhne GmbH) var en tysk elektronikkprodusent. Saba startet i 1835 med produksjon av klokker i Triberg i Schwarzwald. På 1920-tallet var firmaet en av Tysklands ledende produsenter av radioapparater. Under andre verdenskrig ble fabrikkene ødelagt og omgjort til krigsproduksjon. Etter krigen startet produksjonen opp igjen og på 1950-tallet begynte satsningen på TV-apparater.

I 1980 ble Saba solgt til det franske Thomson-konsernet og finnes idag kun som varemerke.
Ola Skuterud

**Ola Skuterud** (født 10. juli 1942) er en norsk hjelpearbeider innen Det internasjonale forbundet av Røde Kors- og Røde Halvmåneforeninger. Han har ledet arbeidet organisasjonen har for hjelpetrengende i Palestina med base i Ramallah i flere perioder.

I juli 1998 ble Skuterud kidnappet av opprørere i Somalia, hvor han sammen med ni andre hjelpearbeidere ble holdt som gissel i ni dager. Etter det fortsatte han sin tjeneste i Somalia i to år før han ble kalt til nye oppdrag for organisasjonen, denne gangen på Vestbredden. To uker etter at Skuterud kom til Ramallah i 2000, brøt intifadaen løs, så tjenesten der ble heller ikke rolig.

I 2003 dro han tilbake til Afrika som delegasjonsleder for Røde Kors sitt arbeid i Eritrea. Oppdraget var å hjelpe til med å bygge opp Røde Kors sin nasjonalforening i landet. Etter jordskjelvet i Indiahavet 2004 var det bruk for ham i Indonesia, hvor han i 18 måneder ledet hjelpearbeid i Banda Aceh. Deretter gikk turen tilbake til Palestina i 2006.

I 2003 ble han tildelt Palestina Røde Halvmånes høyeste utmerkelse for sin innsats. Han er den første utenlandske hjelpearbeider som er blitt tildelt denne utmerkelsen. I 2002 fikk han Menneskerettighetsprisen for Nordjæren-regionen. Skuterud ble i 2017 utnevnt til ridder 1. klasse av Den Kongelige Norske Fortjenstorden «for fortjenstfullt internasjonalt humanitært virke.»

## Referanser


## Eksterne lenker
* Skuterud tilbake til Afrika. 
* Ingen økonomiske problemer for hjelpearbeidet i Indonesia
Tobias Skaarberg

**Tobias Skaarberg** (født 19. januar 1991) er en norsk ishockeyspiller som per 2021 spiller på Comet  i 1. divisjon. Han har representert Norge på U16- og U18-landslaget.

Skaarberg er sønn av tidligere målvakt Tommy Skaarberg.

## Referanser


## Eksterne lenker
* 
* Profil hos Sparta
Ed Banger Records

**Ed Banger Records** er et fransk plateselskap som gir ut elektro- og housemusikk. Plateselskapet ble startet i 2002 av Daft Punks manager Pedro «Busy P» Winter, og har sluppet musikk med artister som Uffie, SebastiAn, Justice og DJ Mehdi.

## Referanser


## Eksterne lenker
*
Marianna Longa

**Marianna Longa** (født 26. august 1979) er en italiensk tidligere langrennsløper som konkurrerte fra 1997 til 2011. Hun hadde sin styrke i distanserenn i klassisk. Hun ble født i byen Tirano, men bor i Livigno.

Longas eneste individuelle seier er seieren på 5&nbsp;km klassisk i kontinentalcupen i 1999. Til gjengjeld vant hun med nesten et halvt minutt, noe som er ganske mye med tanke på distansen.

## Verdenscupen

Hun debuterte i verdenscupen i 2000 med en 39.-plass på 5&nbsp;km klassisk i Bormio. Hun har to pallplasseringer i verdenscupen, en andreplass på 15&nbsp;km dobbel jaktstart og seier på 10&nbsp;km fristil, fellesstart i sesongen 2008/09. I sesongen 2010-2011 kom Longa helt oppe på sjuendeplass i verdenscupen sammenlagt. Hun var en fast deltager på det italienske stafettlaget, der hun alltid gikk en av etappene i klassisk stil.

### Sammenlagtresultater i verdenscupen i langrenn

## Mesterskap
### OL
Longa deltok under Vinter-OL 2002, og tok en 20.-plass på 10&nbsp;km klassisk og 33.-plass på 30&nbsp;km klassisk. Men hennes beste resultat ble sjetteplassen fra stafetten, der hun gikk sammen med noen mer kjente lagvenninner, Gabriella Paruzzi, Sabina Valbusa og Stefania Belmondo.
### VM
Longa tok sin første medalje i VM i 2009, en sølvmedalje på 10 km klassisk. Hun tok også bronsemedalje på sprintstafetten sammen med Arianna Follis. Longa ble nevnt som en favoritt til 10&nbsp;km klassisk i VM i Oslo i 2011, men skuffet stort.

## Referanser


## Eksterne lenker
*
Volkswagen Multivan

**Volkswagen Multivan** er en bilmodell fra Volkswagen som kom på markedet i 1986. Den er basert på Type 2 T3 «Caravelle/Transporter», men er bedre utstyrt enn en Caravelle. Blant annet med kombinert sittebenk bakerst som kan gjøres om til en seng, og med klappbord i sideveggen eller i midten. 2. seterad kan vendes helt om. Også hevetak er en opsjon. Modellen er rettet mot fritids- og friluftslivsfolk eller store barnefamilier som en «multifunksjonell» familiebil. Multivan kom også som T4 (etterfølgeren til T3) og er å få som T5 i dag.

## Eksterne lenker
*
Børre Werner

**Børre Eduard Werner** (født 1942) er en norsk idéskaper og tekstforfatter. Han arbeider med film, reklame og bøker.

Sammen med Per Dramsrud etablerte han reklamebyrået Dramsrud & Werner. Han er opphavsmann til *[[Folkeaksjonen for pilsen]]* (1979), en aksjon for å unngå at alkoholinnholdet i pils ble redusert og for at sterkøl skulle havne på Vinmonopolet. Bevegelsen ble på kort tid større enn avholdsbevegelsen. Werner er blant annet kjent for sine reklamefilmer for Solo med Marty Feldman i 1975, og reklamekampanjer for Evergood kaffe, Freia og innsamlingsaksjoner for Røde Kors. 

## Priser
* 1972 – Norges første Cannes-løve for en film for NSB 
* 1975 – Norges første Clio-statuett i (1) 
* 1976 – Gullblyanten sammen med Per Dramsrud
* 1982 – Ølhunden til Bryggeriforeningen
* 1984 – Kreativt Forums hederspris
* Røde Kors' ærespris 
* Aass Bryggeris Hederskrus

## Bibliografi

### Av Børre Werner
* 1975: *Reklame fra Dramsrud & Werner*
*1980: *Pilsens venner / Pilsens uvenner* 
*2009: *Eurekaformelen* (2009)

### Om Børre Werner
* 1992: *Utnytt geniet i deg* – biografi av Anne Mai Refsnes og Øyvind Refsnes

## Referanser


## Eksterne lenker
* Et utvalg av Børre Werners reklamefilmer på YouTube
Ramakian

**Ramakien** (thai รามเกียรติ์; også skrevet **Ramakien**) er Thailands nasjonalepos, og er en adapsjon av det indiske Ramayana-eposet. Ulike utgaver av eposet ble ødelagt da  Ayutthaya ble brent ned av burmeserne i 1767. Idag finnes tre forskjellige utgaver, én av disse ble skrevet for (og delvis av) kong Rama I. Rama II adapterte farens verk for fremførelse som *khon*-dans, og mange fremførelser av tradisjonell thai-dans vil ofte inneholde én eller flere scener fra Ramakian. 

Hovedhistorien i Ramakian er identisk med historien i Ramayana, mens mange andre aspekter er satt i en thailandsk kontekst: Klærne, manerene, våpnene og selv naturomgivelsene som historien utspiller seg i, beskrives alle som om de var i Thailand, heller enn i India. 

Veggmaleriene på murene som omgir Wat Phra Kaew er dekorert med scener fra Ramakian, nesten som kjempestor tegneserie, i tillegg er flere av statuene på området av figurer fra Ramakian. 

## Litteratur
*เล่าเรื่องรามเกียนติ์. จากจิตรกรรมฝาผนังรอบพระระเบียง วัดพระศรีรัตนศาสดาราม/The Story of Ramakian. From the Mural Paintings along the Galleries of the Temple of the Emerald Buddha (2002), Bangkok: Sangdad Publishing.
*Ramakian hos SEASite.net
Eugène Rubens-Alcais

**Eugène Rubens-Alcais** (født 1884, død 1963) var en fransk bilmekaniker og sportssyklist. Han arbeidet med døve mennesker i idrett. Rubens-Alcais er kjent for at han grunnla olympiske leker for døve.

Rubens-Alcais var selv døv og aktiv syklist. Han deltok i 1910 i dannelsen av et idrettslag for døvstumme i Paris. I 1918 tok han initiativ til opprettelsen av det franske idrettsforbundet for døvstumme. Noen år senere, i 1924, deltok han i de første internasjonale idrettslekene for døve. Samme år ble en internasjonal komite for døveidrett opprettet, der Rubens-Alcais ble president.

## Referanser


## Eksterne lenker
* The Deaf Sports Movement, American Sign Language University
Ambato

**Ambato** er en by i Ecuador. Byen ligger rett nedenfor den 6&nbsp;000 meter høye vulkanen Chimborazo, ca. 110 km fra hovedstaden Quito. Vulkanen er fremdeles aktiv og hadde siste utbrudd i august 2006. Ambato ligger på 2&nbsp;577 moh og har en befolkning på om lag  innbyggere. 

Det meste av byen ble ødelagt i et jordskjelv 5. august 1949, slik at byen fremstår som ny og moderne, da de fleste gamle hus ble ødelagt i jordskjelvet. Den hvite Catedral de Ambato er en severdighet i byen.

Næringslivet er relatert til  jordbruk og tekstilindustri. Byen ligger i en fruktbar region, den er regionhovedstad i regionen Tungurahua og er kjent for sitt ukentlige marked for frukt og grønnsaker som holdes hver mandag. 

Det var i Ambato at Antonio José de Sucre 12. november 1821 slo den spanske, rojalistiske hær i uavhengighetskrigen. Dagen er nå offisiell høytidsdag i byen, som pokerspilleren Carlos Mortensen og maleren Aníbal Villacís kommer fra.

## Referanser


## Eksterne lenker
* 
* Ambato kommunes hjemmeside
* Offisiell side for den årlige festivalen for frukt og blomster
* El Heraldo, Ambatos dagsavis
Guildford School of Acting

**Guildford School of Acting** (**GSA**) er en musikalteaterskole i Guildford i England.

## Referanser


## Eksterne lenker
*
Banteay Kdei

**Banteay Kdei** (khmer: **ប្រាសាទបន្ទាយក្តី**, Prasat Banteay Kdei) er et tempel i Angkor, Kambodsja. Den ligger sørøst for Ta Prohm og øst for Angkor Thom. Det et buddhistisk tempel i Bayonstil bygget i sandstein fra slutten av 12. til tidlig i det 13. århundre under kong Jayavarman VII. Planen over tempelet ligner på planen til Ta Prohm og Preah Khan, men er mindre kompleks og mindre i størrelse. Bygningene er innenfor to påfølgende vegger, og består av to konsentriske gallerier med flere tårn, som innledes i øst av et kloster.

Dette tempelkomplekset framstår i dag som temmelig falleferdig, dette på grunn av feilkonstruksjon og dårlig kvalitet på byggematerialene. Banteay Kdei har vært bebodd av munker på ulike tidspunkter i løpet av århundrene, men stelen har aldri blitt funnet, så det er ukjent hvem tempelet er dedikert til.

## Eksterne lenker
*
Kirke Hvalsø

**Kirke Hvalsø** (forkortet **Hvalsø**) er en by på Sjælland i Danmark. Den er administrasjonssenter i Lejre kommune i Danmark. Byen, som ligger i den vestlige delen av kommunen, har 4&nbsp;340 innbyggere (2023).

Kirke Hvalsø er stasjonsby på jernbanen mellom Roskilde og Holbæk. Den var tidligere jernbaneknutepunkt for Nordvestbanen og Midtbanen.

Byen ligger i det høye landskapet omkring Bidstrup-skogene, hvor man også finner Sjællands høyeste punkt Gyldenløves Høj. De fleste av skogene i området er fredet, men byen har likevel en stor treindustri.

I byens omegn finner man også slekten Zeuthens gods Sonnerupgaard og den fredede vannmøllen Tadre Mølle.

Kirke Hvalsø er lokalsentrum, men også en fjern satellittby til Roskilde og København.

## Referanser




## Eksterne lenker
*
Pallars Jussà

**Pallars Jussà** er et comarca i Catalonia, hvis hovedstad er Tremp. 

Det grenser i nord til Alta Ribagorça og Pallars Sobirà, i øst til Alt Urgell, i sør til Noguera, og i vest til Ribagorça.

Pallars Jussà har 13&nbsp;467 innbyggere og et areal på 1343,08 km². 

## Kommuner
Pallars Jussà er delt inn i følgende 14 kommuner (*municipis*):

* Abella de la Conca (188 innbyggere)
* Castell de Mur (185) 
* Conca de Dalt (434) 
* Gavet de la Conca (301) 
* Isona i Conca Dellà (1 153) 
* Llimiana (164) 
* La Pobla de Segur (3 089) 
* Salàs de Pallars (335) 
* Sant Esteve de la Sarga (151) 
* Sarroca de Bellera (129) 
* Senterada (142) 
* Talarn (382) 
* La Torre de Cabdella (792) 
* Tremp (6 022) 

## Eksterne lenker
* 
* Consell Comarcal del Pallars Jussà
Kambodsjas orden

**Kambodsjas orden** (fransk: *Ordre Royal du Cambodge*) er en kambodsjansk orden innstiftet 8. februar 1864 av kong Norodom til belønning av fremragende sivile og militære fortjenester. Ordenen ble i 1896 omgjort til en fransk koloniorden for Kambodsja som fransk protektorat og ble deretter tildelt av både kongen og av franske myndigheter. Ordenen ble videreført ved Kambodsjas uavhengighet. Tildeling av *Kambodsjas orden* opphørte under Røde Khmers styre fra 1975 og det etterfølgende kommunistiske regimet. Ordenen ble gjenopptatt etter at monarkiet ble restaurert i 1993.

## Inndeling

*Kambodsjas orden* er inndelt i fem grader etter modell av den franske Æreslegionen:
* Storkors
* Storoffiser
* Kommandør
* Offiser
* Ridder

## Insignier
Ordenstegnet for *Kambodsjas orden* består av en stjerne med åtte grupper av stråler, til sammen 48 stråler. Stjernen er i sølv for riddere, i gull for høyere grader. Stjernen bærer en midtmedaljong med motiv av Kambodsjas kongelige våpen i gull på blå emalje. Våpenet er omgitt av en bord i rød emalje. Medaljongen er opphengt i en kongelig krone. Ordensstjernen er en større versjon av ordenstegnet. Ordensbåndet er mørkrødt med grønne kanter.

I tiden ordenen ble tildelt som en fransk koloniorden, var ordensbåndet for tildelinger foretatt av franske myndigheter hvitt med oransje kanter.

## Tildeling
*Kambodsjas orden* kan tildeles for sivile og militære fortjenester av Kambodsja. Ordenen kan tildeles kambodsjanere, såvel som utenlandske statsborgere.

## Norske innehavere
Admiral Jacob Børresen var innehaver av storkors av *Kambodsjas orden*.

## Kilder
*  «Cambodia», i Guy Stair Sainty og Rafal Heydel-Mankoo: *World Orders of Knighthood and Merit*, første bind, Buckingham: Burke's Peerage, 2006, s. 953–954.
*  «Cambodia» i Robert Werlich: *Orders and decorations of all nations. Ancient and modern, civil and military*, 2. utgave, Washington DC: Quaker Press, 1974, s. 80–81.
EM i fotball for kvinner 2001 kvalifisering

**Kvalifiseringen til [[EM i fotball for kvinner 2001]]** ble arrangert mellom 21. august 1999 og 28. november 2000. Vinneren av gruppespillet kvalifiserte seg direkte, mens andre- og tredjeplasserte gikk til kvalifiseringskamper.

## Gruppespill
### Gruppe 1

### Gruppe 2

### Gruppe 3

### Gruppe 4

### Kvalifiseringskamper

## Klasse B gruppespill

### Gruppe 5

### Gruppe 6

### Gruppe 7

### Gruppe 8

### Kvalifiseringskamper
Nederland, Sveits, Island og Jugoslavia endte sist i sine grupper, og måtte spille kvalifisering om fortsatt plass i klasse A.

Jugoslavia rykker ned og Den tsjekkiske republikk rykker opp.

## Eksterne lenker
* Tabeller og resultater ved RSSSF.com (engelsk)
Coulis

**Coulis** (utt: ku'li) er en tykk, silt saus av frukt eller grønnsaker.

## Etymologi
Coulis er et fransk ord. Det har sin opprinnelse i det gammelfranske ordet couleis og fra latin cōlātus, perfektum partisipp av cōlāre, å sile eller skille flytende fra fast gjennom en sil, dørslag eller lignende.

Opprinnelig ble ordet brukt om saft som ble frigjort fra kjøtt gjennom steking eller koking. Brukes også noen ganger om skalldyrpuré-suppe.

## Anvendelse
En saus laget av en puré av grønnsaker, frukt eller bær eller en saus basert på en slik puré omtales gjerne som en coulis. Grønnsaks-coulis brukes oftes til kjøtt- eller grønnsaksretter eller som basis for supper eller andre sauser. Frukt- eller bær-coulis brukes gjerne til desserter eller kaker. Bringebær-coulis er ofte følge til panna cotta for eksempel.

## Referanser
Innerste

**Innerste** er en elv i Niedersachsen i Tyskland og en av sideelvene til Leine fra høyre med en lengde på 95 kilometer. Elven har sitt utspring nær Clausthal-Zellerfeld i Harzfjellene. Ved Lautenthal er Innerste demmet opp til en større innsjø, som blir nyttet som feriested og utøvelse av vannport. 

Av byer langs elven er Lautenthal, Langelsheim, den sørlige delen av Salzgitter og Hildesheim. Innerste munner ut i Leine ved Sarstedt sør for Hannover.

## Litteratur
* Martens, Sönke og Heinemann, Erich: *Lebensader Innerste: von der Quelle bis zur Mündung.* Gerstenberg, Hildesheim 1999, ISBN 3-8067-8543-0
Jade (elv)

**Jade** er en elv i Niedersachsen nordvest i Tyskland med en lengde på 22 kilometer. Elven har sitt utspring nær Oldenburg og munner ut i bukten Jadebusen i Nordsjøen nær byen Varel.

Navnet Jade går igjen ikke bare i bukten Jadebusen, men også nordenfor den rennen som fører gjennom grunnene og ut til Nordsjøen. Denne rennen kalles også Jade, eller mer nøyaktig: *Außenjade*.

Den etymologiske betydningen av ordet «jade» antas i denne sammenhengen å stamme fra middelalderen, da *riade* eller *riede* betydde «bekk».
## Referanser
Ilz

**Ilz** er en elv i Bayern i Tyskland. Den renner gjennom Bayerischer Wald og en av sideelvene til Donau fra venstre. Elven har en lengde på 65 kilometer og en høydeforskjell fra utspring til munning på om lag 780 meter. 

Ilz har sitt utspring nær fjellet Rachel og munner ut i Donau ved byen Passau. En annen by langs Ilz er Fürsteneck.

## Litteratur
Helmut Fürsch, Anita Götthans; unter Mitarbeit von Helmut Grosu: *Die Ilz. Ein Natur- und Wanderführer*, Verlag Morsak, Grafenau, 3. opplag 1991, ISBN 3-87553-365-8

## Eksterne lenker
* 
* Ilz-flusslandschaft.de – Informasjon om Ilz
Inde

**Inde** er en elv i Belgia og Tyskland, og er en av sideelvene til Rur. Elven har sitt utspring nær Raeren øst i Belgia og renner gjennom Aachen-Kornelimünster, Eschweiler og Inden. Elven munner ut i Rur nær Jülich. På grunn av et dagbrudd for utvinning av brunkull ble elven i 2003 ledet om til nærheten av Inden-Lamersdorf.

Sideelver til Inde er Omerbach, Otterbach, Saubach, Vichtbach og Wehebach. Keiser Ludvig I av Det tysk-romerske rike grunnla klosteret *[[Kornelimünster]]* ved en av overgangene i år 815.

## Eksterne lenker
*
Banteay Samré

**Banteay Samré** (khmer: **ប្រាសាទបន្ទាយសំរែ**) er et tempel i Angkor, Kambodsja plassert øst for Østre Baray. Det ble bygget under Suryavarman II og Yasovarman II i begynnelsen av 12. århundre, og er et hindutempel i samme stil som Angkor Vat. 

Tempelet er oppkalt etter Samré, et gammelt folk i Indokina, og bygget i samme harde rød sandstein som ble benyttet i Banteay Srei.
Deportasjoner fra Norge

**Deportasjoner fra Norge** – under andre verdenskrig ble flere grupper deportert fra Norge. Antall deporterte lå på rundt 9&nbsp;000, av dem 771 jøder. Også grupper som romani, kommunister og motstandsfolk ble deportert til det nazistiske Tyskland eller andre deler av tyskkontrollert område. Av de rundt 9&nbsp;000 som ble deportert, var rundt 6&nbsp;000 politiske fanger. Av disse døde nesten 800. Av de 771 jødiske deporterte, overlevde kun 34.

I tyskokkuperte land som Norge, brukte nazistene ofte lokale myndigheter til å hjelpe med deportasjonene. Blant annet har Julius Paltiel, en norsk, profilert tidligere Auschwitz-fange, uttalt at han og hans familie ble arrestert av vanlig norsk politi.

## Se også
* Deportasjonen av norske jøder 1942

## Referanser

## Eksterne lenker
*Norsk digitalt fangearkiv 1940–1945, Arkivverket